Europavei 10 (Norge)

Europavei 10 (E10), tidligere kalt Kong Olav Vs vei, er en norsk riksvei som går mellom Å i Lofoten og riksgrensen på Bjørnfjell rett nord for Narvik. Veiens lengde er 382 km.Iht. Visveg  Den er en del av den internasjonale Europavei 10.

Veien går gjennom Å i Lofoten, Sørvågen, Reine, Ramberg, Leknes, Svolvær, Fiskebøl, Gullesfjordbotn, Tjeldsund bru, Bogen og Bjerkvik til Bjørnfjell.

Veien gikk tidligere om Melbu, Stokmarknes og Sortland. Slik var traséen da Kong Olav V i 1984 åpnet den nye forbindelsen til Sverige. Ny Europavei 10 mellom Fiskebøl og Gullesfjordbotn («Lofast») åpnet 1. desember 2007. Delstrekningen mellom Fiskebøl og Raftsundet ble åpnet i 1998.

 Nasjonal turistvei 
 Strekningen mellom Å og Melbu fikk status som Nasjonal turistvei Lofoten 6. september 2007, den ble senere forlenget til Raftsundet. Også veiene til Nusfjord (fylkesvei 807), Vikten (fylkesvei 811), Unstad (fylkesvei 992), Eggum (fylkesvei 994) og Henningsvær (fylkesvei 816) inngår i turistveien,Info fra Statens vegvesen som har en lengde på tilsammen 230 km. Fylkesvei 888 inngår som alternativ strekning for syklister.

Veiens historie
Hovedartikkel: Europavei 10s historie i Norge

Europavei 10 i Norge het fram til 1992 riksvei 19. Før det het veien mellom Bjerkvik og Troms grense ved Evenes riksvei 795.

En plan for Lofotveien Å–Fiskebøl med ferge til Melbu, ble godkjent av Stortinget i 1949. Men alt i slutten av 1930-årene definerte Nordland fylkes veikomité Lofotveien som strekningen Å–Lødingen. I 1963 var veiforbindelsen ferdig, med fergeforbindelser over fjorder og sund. Kong Olav V åpnet Lofotveien Å–Svolvær offisielt 1. august 1963. Ei minneplate med navnetrekket hans står i fjellet ved Akkarvik på Moskenesøya.

Senere ble det bygd bruer og tunneler for å erstatte fergeforbindelser og dårlige veipartier. Blant annet ble Tjeldsundbrua åpnet i 1967, Vesterålsbruene ble åpnet i 1970-årene, og Nappstraumtunnelen erstattet den siste fergestrekninga på veien i Lofoten i 1990. Veiforbindelsen over Bjørnfjell til Sverige åpnet i 1984.

En milepæl ble nådd da Lofotens fastlandsforbindelse (Lofast) mellom Fiskebøl og Gullesfjordbotn (51 km) ble åpnet 1. desember 2007. Den nye veien ble åpnet av dronning Sonja. Dermed kunne trafikantene endelig kjøre fergefritt mellom Lofoten og resten av verden.

Veien fra E6 til den svenske grensen (Bjørnfjellvegen) ble åpnet i 1984. På svensk side åpnet veien fra Kiruna til grensen i 1983. Veien mellom Luleå og Kiruna er mye eldre.

 Standard 
Det er ikke bygd noen motorveier eller motortrafikkveier langs europavei 10, men på noen strekninger med en fartsgrense på 90 km/t. Disse er:
Djuphamn–Nautå (14 km)
Snubba–Herjangen (14 km)

Fjellovergangen ved Bjørnfjell må stenges opptil 60 ganger hver vinter på grunn av snøstorm.

 Fremtid 
 Tunnel gjennom fjellet (1800 m) og en del utbedringer planlegges på E10 på Flakstadøya og litt på Moskenesøya, oppstart 2026.
 Tunnel under Lyngværfjellet (2 km) og en del andre nye veier på E10 på Vestvågøya og Austvågøya i Lofoten planlegges etter 2030.
 Nye tunneler og en del ny vei mellom Gullesfjordbotn og Tjeldsundbrua bygges 2023–2028, skal fortkorte kjøretiden med 35 minutter.
 Undersjøisk tunnel under Tjeldsundet mellom Hårvika og Fjelldal planlegges etter 2030.
 Ny vei på E6/E10 mellom Bjerkvik og Stormyra planlegges med ny tunnel på ca. 2 km.

 Trafikk 
+Trafikktelling i 2019 https://vegkart.atlas.vegvesen.no/ vegkart (søk på Trafikkmengde) Sted  Kommune  ÅDT  % tunge kjøretøy  MerknadÅtunnelen Moskenes  500  10 Kåkern bru Flakstad  1125  16 Straumgård  Vestvågøy 1700 18 Nonshaugtunnelen  Vågan  8500  12 Raftsundbrua  Hadsel 1440  26 Austre Kanstad  Lødingen 2200  20  Tjeldsundbrua Harstad  4929  17 Bogen Evenes 2750  12 Bjerkvik (øst) Narvik  3554 24  Felles med E6Bjørnfjell  Narvik  1150 22 

 Kommuner og knutepunkter 

Strekningen Fiskebøl-Gullesfjordbotn, se også Lofast











 Snubba–Herjangen (14 km)

Se også
Europavei 10 (Sverige)
Europavei 10

Referanser
Lofotposten: Åpnet Lofotens turistvei (6. september 2007)

 Eksterne lenker 

 Fergeruter Fiskebøl – Melbu
 Fergerutet Melbu – Fiskebøl
 Regionale hurtigbåter (Nordland fylkeskommune) 
 Samferdselsutredning for nordre Nordland/Sør-Troms
 Vegvesenets vegkart


Kategori:Riksveier
Kategori:Europaveier i Norge
Kategori:Veier i Nordland
Kategori:Veier i Moskenes
Kategori:Veier i Flakstad
Kategori:Veier i Vestvågøy
Kategori:Veier i Vågan
Kategori:Veier i Hadsel
Kategori:Veier i Lødingen
Kategori:Veier i Evenes
Kategori:Veier i Narvik
Kategori:Veier i Troms
Kategori:Veier i Tjeldsund
Kategori:Veier i Kvæfjord
Kategori:Veier i Harstad
Kategori:Nasjonale turistveier
Kategori:Den norske riksgrensen
Kategori:Bomveier i Norge